recursal/SuperWikiNEXT-32B huggingface dataset:
**אשר אליעזר ריבלין** (1921 - מרץ 2020) היה מורה לספרות ומחנך ישראלי.

קורות חיים
----------

אשר אליעזר ריבלין היה דור שישי למשפחת ריבלין שעלתה לארץ ישראל מווילנה בשנת 1789. הוא נולד בירושלים, בנו של החזן שלמה זלמן ריבלין ונכדו של רבי יוסף ריבלין מבוני השכונות היהודיות בירושלים. האב שירת עם מקהלתו בבית הכנסת "שירת ישראל".

אחרי לימודים ב"חדר" למד בבית הספר "תחכמוני" ואחר כך בסמינר "המזרחי" למורים בירושלים כשהיה חבר בתנועת "מכבי צעיר". הוא הצטרף לתנועות המחתרת היהודית. בשנות מלחמת העולם השנייה בשנים 1941–1945 שירת בצבא הבריטי במצרים ושימש כרב צבאי והיה קצין בדרגת קפטן בבריגדה היהודית באירופה ובמצרים.

בהמשך שירת בצה"ל, היה מפקד אזור, השתתף במלחמת העצמאות בקרבות דיר יאסין, רמת רחל וארמון הנציב.
עמד בראש כוח שכבש את הר א-שריפה - הר הרצל. השתחרר בדרגת סרן.

אחרי המלחמה למד באוניברסיטה העברית בירושלים ובאוניברסיטת תל אביב. ב-1953 התמנה למנהל מחלקת החינוך בעיריית נתניה.

בהמשך יצא בשירות מדינת ישראל לאירופה, דרום אפריקה וקניה.

הוא ייסד את מכללת שז"ר להכשרת מורים בבואנוס איירס שבארגנטינה מטעם ההסתדרות הציונית ובחסות אוניברסיטת תל אביב.

רבלין חיבר והפיק תוכניות לימודים אורקולית. אחרי פרישתו לגמלאות בשנת 1993 הרצה בהתנדבות.

### חייו הפרטיים

רבלין היה נשוי לתמימה (נפטרה בשנת 1996) והתגורר עד 1953 בירושלים. אחר כך עבר לגור בנתניה, בה נולד בנו, שי.

נפטר במרץ 2020.

פרסים ואותות הוקרה
------------------

* פרס קלאוזנר לספרות - על ספרו "אחד העם ומתנגדיו על הספרות העברית בדורם"
* 1999 - יקיר העיר נתניה

מבחר ספרים ופרסומים
-------------------

ד"ר ריבלין כתב 42 ספרים - בתחום מחקר, לימוד ועיון ביהדות ובספרות העברית

* 1955 - **אחד העם ומתנגדיו**, דביר (הקדמה מאת יוסף קלאוזנר)
* 1971 - **נחלת שבעה בת מאה**, מכון ריבלין לתולדות היישוב, אוניברסיטת בר-אילן
* 1978, 1991 - **מונחון לספרות**, ספריית הפועלים (כשלוש מאות מונחים ספרותיים)
* 1984 - **לפרוש סיפור**, המכון לאמצעי הוראה, ירושלים - ט"ו סיפורים קצרים לבית הספר העל יסודי + פירושים והצעות הוראה.
* 1984 - **מדרגות** : עברית בבית הספר היסודי בתפוצות - ההסתדרות הציונית העולמית. המחלקה לחינוך ולתרבות בגולה, 1984
* 1985 - **כנגד כולם - הפדגוגיה של חז"ל** - ספריית הפועלים
* **הריבלינים : סיפורה של משפחה ותיקה בארץ ישראל** (צייר: רענן לוריא)
* **לפרוש שיר**
* **פולמוס בשירה**
* **The Literary ." Studies in Education / עיונים בחינוך, no. 7/8, 1975, pp. 93–108. Experience in the Literature Class** / החוויה בשיעור הספרות (pp. 93-108)

קישורים חיצוניים
----------------

* ביוגרפיה באתר עיריית נתניה

ברכה סגלסון - "ד"ר אשר ריבלין - "מר תרבות"" - בכתב העת "שישים פלוס" אפריל 1999

* דוד תדהר (עורך), "אשר אליעזר ריבלין", באנציקלופדיה לחלוצי הישוב ובוניו, כרך ד (1950), עמ' 1743 על שלמה זלמן ריבלין
* אשר אליעזר ריבלין, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267277505171
* LCCN: n85074321
* VIAF: 3899543
* WorldCat (עם VIAF): 3899543

 |
**השלפוחן המצוי** (שם מדעי: *Physalia physalis*) הוא מין חסר-חוליות ימי והמין היחיד מהמשפחה **Physaliidae**. השלפוחן ידוע בכינוי "**ספינת הקרב הפורטוגזית**" שמקורו בספינות הקרב הפורטוגזיות של המאה ה-15 וה-16 שנקראו קרוולה, ומפרשיהן המשולשים דמו למצוף של השלפוחן המצוי.

למרות דמיונו למדוזה, השלפוחן המצוי הוא סיפונופורה (Siphonophorae), מושבה של ארבעה יצורים זעירים המורכבת ממדוזה ומפוליפים שעברו התאמה ושינויים, ולמעשה מתפקדים כאיברים לכל דבר. הפנאומטופור, או המצוף, הוא מדוזה שעברה שינוי ניכר, ו'זרועות הציד' הם פוליפים שלכל אחד התמחות משלו, לכידת מזון, עיכול או רבייה. השלפוחן הוא טורף וניזון מפלנקטון ודגים, שאותם הוא צד בזרועותיו הצורבות.

למרות ארסו, השלפוחן נטרף על ידי כמה יצורים כמו צב ים חום, דג שמש מגובשש, חשופית הדרקון הכחול וכמה חלזונות ימיים ותמנונים. ישנו גם דג מיוחד - דג השלפוחן, הניזון דרך קבע מזרועותיו.

סביבת מחיה
----------

השלפוחן המצוי חי על פני השטח של האוקיינוס, כשהמצוף שלו מעל המים ושאר חלקי גופו מתחתיהם. אין לו יכולת תנועה משל עצמו והוא תלוי ברוחות ובזרמים. השלפוחן נפוץ בכל האוקיינוסים והימים החמים בעולם אך בעיקר באזורים הטרופים והסובטרופים של האוקיינוס השקט והאוקיינוס ההודי, ובזרם הגולף הצפון אטלנטי. לעיתים קרובות סוחפת אותם הרוח למפרצים ולחופי הים.

מבנה
----

לשלפוחן המצוי יש פנאומטופור שקוף המאפשר לו לצוף על פני המים ומשמש כמפרש. צבעו כחול עד סגול. אורך המפרש 9–30 סנטימטרים והוא בולט עד 15 סנטימטרים מעל פני המים. השלפוחן מפריש גזים שהרכבם דומה פחות או יותר להרכב האוויר אך עשוי להיבנות בו ריכוז גבוה (עד 90%) של פחמן דו-חמצני לתוך המפרש. המפרש חייב להישאר רטוב ומדי פעם השלפוחן יטה אותו קלות לתוך המים. בעת סכנה יכול השלפוחן לשחרר מתוכו את האוויר ולשקוע לתוך המים.
הזרועות הארוכות מתחת למצוף עשויות להגיע לאורך של 15 מטרים (49 רגל) ואפילו 50 מטרים (160 רגל) לעיתים[דרוש מקור]. הן מורכבות ממאות נמאטוציסטים (תא צורב) היוצרים רשת ציד שקופה. הזרועות משתקות את הטרף ומושכות אותו לעבר פוליפ העיכול שמפריש אנזימים ומפרק את הטרף.

ארס זה משפיע על דגים ויצורי ים קטנים אחרים המומתים במהירות אך פחות קטלני לאדם. ואולם בכמה מקרים נדירים ארס השלפוחן יכול להרוג.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **שלפוחן מצוי** בוויקישיתוף
* שלפוחן מצוי, באתר ITIS (באנגלית)
* שלפוחן מצוי, באתר NCBI (באנגלית)
* שלפוחן מצוי, באתר Animal Diversity Web (באנגלית)
* שלפוחן מצוי, בבסיס הנתונים ARKive (באנגלית)
* שלפוחן מצוי, באתר האנציקלופדיה של החיים (באנגלית)
* שלפוחן מצוי, באתר GBIF (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529514205171
* LCCN: sh85105357

 |
נמל קיסריהמכמורת
ב**ישראל**, **גן לאומי ימי** הוא שטח ימי מוגן, שהוכרז כחוק על מנת לשמר אתרי מורשת ונוף, ולעודד פעילויות קיט וספורט ימי שתואמות את ערכי המקום. הרשות הממשלתית האחראית להכרזה, פיתוח ואחזקת הגנים הלאומיים הימיים בישראל היא רשות הטבע והגנים.

כיום, אין גנים לאומיים ימיים מוכרזים בישראל, אך ישנם גנים לאומיים ימיים מאושרים, ובהם הגן לאומי ים ג'סר א-זרקא, וכן, גם הצעות שונות לגנים כאלו.

תל דור
בין האתרים הארכאולוגיים המתאימים להכרזתם כגנים לאומיים ימיים נכללים אתרי עתיקות שנבנו ביבשה וששקעו בים, אתרים פרהיסטוריים שהוצפו עם עליית מפלס הים באלפי השנים האחרונות ואתרי ספינות טרופות (אנ') ומטענן.

גנים לאומיים ימיים מוצעים בישראל
--------------------------------

בין ההצעות לגנים לאומיים ימיים בישראל נמנות:

* גן לאומי ים ג'סר א-זרקא – גן לאומי ימי מאושר
* גן לאומי ים פלמחים – גן לאומי ימי בתכנון מתקדם
* גן לאומי ים קיסריה – מוצע
* גן לאומי ים מכמורת – מוצע
* גן לאומי ים אשקלון – מוצע
* גן לאומי ים אפולוניה – מוצע
* גן לאומי ים תל דור – מוצע

ראו גם
------

* שמורות טבע ימיות בישראל
* איים בישראל

קישורים חיצוניים
----------------

* גנים לאומיים ימיים, באתר רשות הטבע והגנים

הערות שוליים
------------

1. ↑  מפה, באתר רשות הטבע והגנים
2. ↑  גן לאומי ים פלמחים, באתר iNature
3. ↑  גן לאומי ימי בהתהוות – קיסריה מהים, באתר רשות הבטע והגנים
4. ↑  זיו ריינשטיין‏, גן לאומי ראשון בישראל יוקם מתחת למים, באתר וואלה!‏, 19 ביוני 2020
5. ↑  אילנה קוריאל, לראשונה בישראל: גן לאומי מתחת למים, באתר ynet, 21 במרץ 2021
6. ↑  גן לאומי ים קיסריה, באתר החצי הכחול
7. ↑  גן לאומי ים מכמורת, באתר iNature
**תַּחְכְּמֹנִי** (עדינו העצני) הוא דמות מקראית, שהיה מראשי הגיבורים של דוד המלך. 

השילוב של איש חיל עם תלמיד חכם עשתה אותו לדמות מופת ולסמל לשילוב בין לימוד תורה לחיי המעשה. בשל כך, בתי ספר ומוסדות חינוכיים רבים הדוגלים בשילוב כזה קראו לעצמם על שמו – תחכמוני.

דרכו
----

תחכמוני נמנה ברשימת הגיבורים אשר לדוד המלך המופיעה בספר שמואל: "אֵ֛לֶּה שְׁמ֥וֹת הַגִּבֹּרִ֖ים אֲשֶׁ֣ר לְדָוִ֑ד יֹשֵׁ֨ב בַּשֶּׁ֜בֶת תַּחְכְּמֹנִ֣י רֹ֣אשׁ הַשָּׁלִשִׁ֗י ה֚וּא עֲדִינ֣וֹ (כתיב; העצנו) הָֽעֶצְנִ֔י עַל־שְׁמֹנֶ֥ה מֵא֛וֹת חָלָ֖ל בְּפַ֥עַם (כתיב; אחד) אֶחָֽת" (ספר שמואל ב', פרק כ"ג, פסוק ח').

לפי מדרש חז"ל, היה תחכמוני גם ראש הסנהדרין. 

בתלמוד הבבלי במסכת מועד קטן, נזכר שהשם תחכמוני מתייחס לדוד המלך: ""אלה שמות הגבורים אשר לדוד יושב בַּשֳּבֳת תחכמוני וגו'"... **תחכמוני** - אמר רב, אמר לו (לדוד) הקב"ה הואיל והשפלת עצמך - תהא כמוני: שאני גוזר גזרה ואתה מבטלה." (תלמוד בבלי, מסכת מועד קטן, דף ט"ז, עמוד ב')

מראשי הגיבורים
--------------

הרד"ק סבור כי "תחכמוני "בדומה ל"עדינו העצני" הם מראשי הגיבורים של דוד המלך, וכינויו בא להעיד על חכמתו, שנוספה על גבורתו, "והיה יושב בשבת סנהדרין... והיה ראש להם". אף "תחכמוני" ו"בן חכמוני" עניין אחד הם: בן חכמה.

בן חכמוני
---------

בדברי הימים א' נזכר שמו של ישבעם כבנו של 'חכמוני': "וְאֵלֶּה מִסְפַּר הַגִּבֹּרִים, אֲשֶׁר לְדָוִיד: יָשָׁבְעָם בֶּן-חַכְמוֹנִי, רֹאשׁ הַשָּׁלִישִׁים הוּא עוֹרֵר אֶת חֲנִיתוֹ עַל שְׁלֹשׁ מֵאוֹת חָלָל, בְּפַעַם אֶחָת" (ספר דברי הימים א', פרק י"א, פסוק י"א). על פניו נראה כי מדובר בגיבור נוסף מלבד תחכמוני, בשם חכמוני. 

אך יש שסבורים, כי לא מדובר בשני אנשים שונים, כי אם באותו אדם, והגירסה בספר שמואל מושבשת, וכי הנוסח המתואר בספר דברי הימים הוא המדויק.

הערות שוליים
------------

1. ↑  עדי אביר, השיבוש שהפך לגיבור
2. ↑  יושב בשבת תחכמוני, מגיבורי דוד, אולי הוא עדינו העצני באתר דעת
**ויקטור "ויק" מורו** (באנגלית: **Victor "Vic" Morrow**;‏ 14 בפברואר 1929 – 23 ביולי 1982) היה שחקן ובמאי יהודי אמריקאי.

ביוגרפיה
--------

### חיים אישיים

מורו נולד בשם ויקטור מורוזוף ברובע הברונקס בניו יורק למשפחה יהודית מהמעמד הבינוני. בגיל 17 נשר מבית הספר והתגייס לצי האמריקאי.
בשנת 1958 נישא לתסריטאית ברברה טרנר, עמה הביא לעולם שתי בנות – קארי אן מורו והשחקנית ג'ניפר ג'ייסון לי. מורו וטרנר התגרשו לאחר שבע שנות נישואים ובשנת 1975 נישא מורו לגייל לסטר, ממנה נפרד זמן קצר לפני מותו. בעקבות גירושיו מאשתו הראשונה הסתכסך עם בתו ג’ניפר, אשר שינתה את שם משפחתה ללי על מנת שלא תהיה מזוהה עמו.

### קריירה

תפקידו הקולנועי הראשון היה בסרט "זרע הפורענות", לאחר מכן הופיע לצד אלביס פרסלי בסרט קינג קריאול. בהמשך הופיע במספר סדרות טלוויזיה, בהן "בוננזה" ו"הבלתי משוחדים". ב-1962 שיחק בסרט סימארון.
בשנת 1962 לוהק לתפקיד הראשי בסדרה "קרב!", סדרת דרמה אודות מלחמת העולם השנייה.
תפקידו האחרון היה בסרט "אזור הדמדומים" משנת 1983, מורו נהרג בתאונה במהלך צילומי הסרט.

### התאונה על סט הסרט "אזור הדמדומים"

מורו הופיע בחלק הראשון (מתוך ארבעה) של סרט הקולנוע אזור הדמדומים, אשר בוים על ידי ג'ון לנדיס. הוא גילם את דמותו של ביל קונור, אמריקאי גזען שנקלע למספר מקומות בתקופות שונות בהיסטוריה, בהם הוא חווה על בשרו את מצוקתם של בני המיעוטים השנואים עליו, כל פעם כאדם אחר - יהודי באירופה בתקופת השואה, קורבן לינץ' אפרו-אמריקאי ואזרח וייטנאמי במלחמת וייטנאם. החלק בהשתתפותו היה אמור להסתיים בכך שקונור מציל שני ילדים וייטנאמים מידי מסוק של הצבא האמריקאי. ב-23 ביולי 1982, פיצוץ שבוצע במהלך צילום סצנת החילוץ גרם להתרסקות המסוק על מורו ועל השחקנים אשר גילמו את שני הילדים, מיקה דין לה ורנה שין-יי צ'ן. שלושתם נהרגו במקום ושישה אנשים נוספים אשר ישבו בתוך המסוק נפצעו בתאונה. משפחתו של מורו, כמו גם משפחותיהם של דין לה ושין-יי צ'ן תבעו את מפיקי הסרט אך לבסוף הגיעו עמם להסדרי פיצוי מחוץ לכותלי בית המשפט.
מורו נקבר בבית הקברות הילסייד ממוריאל פארק בלוס אנג'לס.

ראו גם
------

אזור הדמדומים

קישורים חיצוניים
----------------

ויקישיתוף מדיה וקבצים בנושא **ויק מורו** בוויקישיתוף

* ויק מורו, במסד הנתונים הקולנועיים IMDb (באנגלית)
* ויק מורו, באתר AllMovie (באנגלית)
* ויק מורו, באתר Rotten Tomatoes (באנגלית)
* ויק מורו, במסד הנתונים הקולנועיים KinoPoisk (ברוסית)
* ויק מורו, באתר MusicBrainz (באנגלית)
* ויק מורו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007342214405171
* BIBSYS: 14016983
* BNE: XX1558573
* BnF: cb13897734r (data)
* GND: 14341643X
* ISNI: 0000 0001 1758 4135
* LCCN: n88102362
* MusicBrainz: a0514637-128c-479d-b272-dba80c2166a8
* NTA: 074028995
* SNAC: w6vt67hr
* SUDOC: 237140624
* VIAF: 37102873
* WorldCat: lccn-n88102362

 |
**גוון איפיל** (באנגלית: **Gwendolyn L. Ifill, Gwen Ifill**;‏ 29 בספטמבר 1966, ניו יורק – 14 בנובמבר 2016, וושינגטון די.סי) היא עיתונאית, שדרנית טלוויזיה וסופרת אמריקאית.

גוון איפיל נולדה בשכונת ג'מייקה, קווינס למשפחת כומר. למשפחה היו שורשים מפנמה ומברבדוס. אב המשפחה עבד במספר כנסיות באזור ניו אינגלנד ומשפחה עברה איתו מעיר לעיר עד שהתיישבה בבאפלו. בשנת 1977 גוון איפיל סיימה לימודי תקשורת בקולג' בבוסטון.

לאחר סיום הלימודים גוון איפיל עבדה במספר עיתונים. בשנת 1984 היא הגיע לוושינגטון פוסט ובשנת 1991 עברה לניו יורק טיימס בה הייתה עיתונאים הסוקרת את הבית הלבן. בשנת 1994 היא עברה לNBC והייתה כתבת באותו תחום.

בשנת 1999 גוון איפיל עברה לרשת PBS והייתה שדרנית של תוכנית Washington Week ובהמשך כתבת של PBS NewsHour. בשנת 2004 גוון איפיל הייתה מנחה של דיבייט בין המועמדים לתפקיד סגן נשיא ארצות הברית. אותו תפקיד היא עשתה בשנת 2008.

בשנת 2008 גוון איפיל כתבה ספר The Breakthrough: Politics and Race in the Age of Obama שפורסם אחרי סיום מערכת הבחירות. ספר זה נכלל ברשימת רבי-המכר של הניו יורק טיימס. 

על עבודתה כעיתונאית ושדרנית גוון איפיל קיבלה מספר פרסים לרבות פרס פיבודי בשנת 2008 ו-Goldsmith Career Award for Excellence in Journalism בשנת 2009. בשנת 2014 היא זכתה ב-Al Neuharth Award for Excellence in Journalism. בשנת 2015 גוון איפיל זכתה ב-John Chancellor Award for Excellence in Journalism אך היא נפטרה מספר ימים לפני טקס הענקת בפרס.

גוון איפיל נפטרה בשנת 2016 ממחלת הסרטן.

גוון איפיל לא התחתנה ולא היו לה ילדים. היא הייתה קרובה לבת דודתה, משפטנית שרילין איפיל.

לזכרה, בקולג'י שהיא למדה, הוקם בית ספר לאמנויות ומדיה על שמה. כמו כן, בעיר ניו יורק הוקם פארק על שמה. בשנת 2017 שונה שמו של פרס שמוענק לעיתנאי ארצות הברית ל-Gwen Ifill Press Freedom Award.

קישורים חיצוניים
----------------

ויקישיתוף מדיה וקבצים בנושא **גוון איפיל** בוויקישיתוף
* 

* אתר האינטרנט הרשמי של גוון איפיל

* גוון איפיל, במסד הנתונים הקולנועיים IMDb (באנגלית)
* גוון איפיל, באתר PBS
* ביוגרפיה
* גוון איפיל, באתר "Find a Grave" (באנגלית)

הערות שוליים
------------

1. ↑
2. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282734905171
* BIBSYS: 11047051
* ISNI: 0000 0000 5225 6367
* LCCN: no00031004
* SUDOC: 13260079X
* VIAF: 6933773
* WorldCat: lccn-no00031004

 |
רבי **יהושע רוקח** (נולד בכ"א בטבת ה'תש"ט, 22 בינואר 1949) הוא האדמו"ר מ**מכנובקה בעלזא**.
הוא נכדם של אדמו"רי בעלזא (גליציה) ומכנובקה (רוסיה), וחצרו מורכבת מחסידי שתי החצרות.

ביוגרפיה
--------

נולד להרב יצחק דוד רוקח, בנו של רבי יהושע רוקח מירוסלב - בנו של רבי ישכר דב מבעלז, ואחיו של רבי אהרן רוקח אמו של רבי יצחק דוד הייתה בת הרב יוסף מאיר טברסקי ממכנובקה. למד בישיבת סקווירה בשיכון סקווירה וגדל תחת חסותו של קרוב משפחתו רבי יעקב יוסף טברסקי, האדמו"ר מסקווירה. נישא לחיה גיטל בתו של רבי שלום מיכלוביץ' מבראד-ראדוויל.

דוד אביו (אח סבתו) האדמו"ר ממכנובקה, רבי אברהם יהושע השיל טברסקי, היה חשוך בנים והועיד אותו לממשיכו באדמו"רות. ובעת הלווייתו במוצאי יום כיפור ה'תשמ"ח, הוכתר רבי יהושע לאדמו"ר ממכנובקה על ידי קרוב משפחתו רבי ישראל מרדכי טברסקי מרחמסטריווקה.

את מרותו קיבלו גם חלק מפורשי חסידות בעלז, עקב היותו אחיין לרבי אהרן רוקח מבעלז (נכד אחיו), והחל משנת תשנ"ה כונתה חצרו "חסידות בעלזא-מכנובקה"; שילוב של שתי החצרות. בעקבות המהלך החלה מתיחות בין החצר לבין חסידות בעלז שבאה לידי ביטוי בהתנגשויות אלימות. בשנת ה'תשע"ו, לאחר הסכם עם חסידות בעלז, הוחלט שכינוי החסידות יהיה "מכנובקה-בעלזא", במקום "בעלז-מכנובקה".

הקים את הישיבה הקטנה והישיבה הגדולה "לומדי תורה" מכנובקה בעלז בבני ברק, ישיבה קטנה באלעד בית שמש ירושלים ובלונדון. רשת כוללים בישראל ומחוצה לה, תלמודי תורה בבני ברק, ירושלים, בית שמש ולונדון.

מתגורר בבני ברק.

משפחתו
------

אחותו היחידה נישאה לקרוב משפחתם רבי שלמה לייב רוקח, המכהן כיום כאדמו"ר מירוסלב במודיעין עילית. גיסיו הם רבי אברהם מיכלאוויטש האדמו"ר מראדוויל במונסי, רבי ישעיה טברסקי האדמו"ר מטשרנוביל ארצות הברית ורבי יוסף רוזנבוים מקאליש.

ילדיו הם:

* רייזל, אשת הרב יוסף מאיר מושקוביץ, בן רבי נפתלי האדמו"ר ממעליץ. הרב יוסף מאיר הוא ראש כולל של הקהילה בירושלים.
* הרב ישכר דב (ייד'), משפיע רוחני בקהילה בבני ברק. חתן רבי אברהם יחיאל למברגר ממאקווא בני ברק.
* מלכה, אשת אלתר משה טברסקי, בנו של רבי זאב בן רבי יוחנן מרחמסטריווקא.
* הרב יוסף מאיר, רב הקהילה בבית שמש. חתן רבי יוסף דוד טייטלבוים מסאסוב.
* חנה דבורה, אשת נפתלי מושקוביץ בנו של רבי יעקב משאץ בני ברק.
* בתיה רבקה, אשת אהרן טברסקי, בנו של רבי דוד, רבה של חסידות רחמסטריווקה ובנו של זאב.
* הרב אהרן, רב הקהילה באלעד ומוהל. חתן רבי יצחק דוד הורביץ גאב"ד ראצפערט.
* שרה, אשת ישכר שלמה הלברשטאם, בן האדמו"ר מגרוליץ
* יחיאל מיכל, חתן דודו רבי שלמה לייב רוקח מירוסלב. מנהל התלמוד תורה בבני ברק.
* שלום, חתן הרב יהושע שטרן, חתנו של רבי ישראל מרדכי טברסקי מרחמסטריווקא ובנו של רבי יצחק יהודה שטרן מביליץ.
* אברהם, חתן רבי יעקב מנחם רבינוביץ מביאלא בני ברק.
* מרדכי, חתן אחותו וגיסו רייזיל והרב יוסף מאיר מושקוביץ.
* רעכל, אשת הרב ברוך הלברשטאם נכדו של רבי אלישע מגורליץ ור"מ בישיבה גדולה מכנובקא בעלזא.

קישורים חיצוניים
----------------

ויקישיתוף מדיה וקבצים בנושא **יהושע רוקח** בוויקישיתוף

הערות שוליים
------------

1. ↑  כאמור אם אביו הייתה בת רבי יוסף מאיר ממחנובקה, שהיה בן דודו של רבי יעקב יוסף
2. ↑  יצחק מאיר שיינר, "לעבדך באמת" עמ' תעב
3. ↑  משה ויסברג, הפיוסים ההיסטוריים בעולם החסידות | חלק 1, באתר בחדרי חרדים, 25 בספטמבר 2018

| שושלת אדמו"רי בעלז |
| --- |
| 

|  |
| --- |
| שלום רוקח • יהושע רוקח • ישכר דב רוקח (הזקן) • אהרן רוקח • ישכר דב רוקח |

 |
**ליאונרד מאייר** (באנגלית: **Leonard B. Meyer**;‏ 12 בינואר 1918 – 30 בדצמבר 2007) היה מלחין, סופר ופילוסוף אמריקאי. הוא תרם רבות בתחומי תאוריית האסתטיקה במוזיקה ואנאליזה מוזיקלית.

ביוגרפיה
--------

### לימודים

מאייר למד באוניברסיטת קולומביה, שם קיבל תואר ראשון בפילוסופיה ותואר שני במוזיקה. הוא המשיך את לימודיו באוניברסיטת שיקגו, ממנה קיבל תואר דוקטור לתרבות בשנת 1954. הלחנה למד אצל שטפן וולפה, אוטו לוינינג וארון קופלנד.

### קריירה

ב-1946 היה לחבר סגל המחלקה למוזיקה באוניברסיטת שיקגו, ב-1961 התמנה לפרופסור למוזיקה באוניברסיטת שיקגו וב-1975 לפרופסור למדעי הרוח באוניברסיטת פנסילבניה. ב-1988 הוענק לו תואר פרופסור אמריטוס מאוניברסיטת פנסילבניה.

בעבודה בעלת ההשפעה הרבה ביותר שכתב, "Emotion and Meaning in Music" ‏ (1956), שילב מאייר תאוריית גשטאלט ותאוריות של הפרגמטיסטים צ'ארלס סנדרס פירס וג'ון דיואי בניסיון להסביר את קיום הרגש במוזיקה. פירס העלה סברה, לפיה כל תגובה מקובלת לאירוע מתפתחת במקביל להבנת תוצאותיו של אותו אירוע, ואז מופיעה תגובה רגשית ל"משמעות" האירוע. מאייר השתמש בבסיס זה ליצירת תאוריה על מוזיקה המשלבת ציפיות מוזיקליות בהקשר תרבותי ספציפי עם הרגש והמשמעות שהן מעוררות. עבודתו המשיכה להשפיע על תאורטיקאים, הן בתחום המוזיקה והן מחוצה לו, וכן נתנה בסיס למחקר פסיכולוגי קוגניטיבי של מוזיקה ותגובותינו לה.

לספרו משנת 1967, "Music, the Arts, and Ideas" נודעה חשיבות בהגדרת המעבר לפוסטמודרניזם לאור יצירות חדשות כגון "מוזעיקה לתיאטרון הקסמים" של ג'ורג' רוכברג, שביצוע הבכורה שלה היה באוניברסיטת שיקגו ב-1967.

עוד כתבים חשובים שלו הם "The Rhythmic Structure of Music" (עם Grosvenor Cooper ‏ (1960), "Explaining Music" ‏
{1973) ו-"Style and Music: Theory, History, and Ideology" ‏ (1989); הדפסה חוזר בכריכה רכה ב-1997).

קישורים חיצוניים
----------------

* Finding aid to the Leonard B. Meyer papers at the University of Pennsylvania Libraries
* Guide to the Leonard B. Meyer Papers 1941-1978 at the [ University of Chicago Special Collections Research Center
* 

* אוניברסיטת שיקגו, מדריך לכתביו של ליאונרד מאייר
* האגודה האמריקאית לאסתטיקה, הספד לליאונרד מאייר

הערות שוליים
------------

1. ↑  קתרין שאטוק, ניו יורק טיימס, "לאונרד ב. מאייר, חוקר משמעות המוזיקה, מת בגיל 89, 2 בינואר 2008
2. ↑  אנציקלופדיה בריטניקה, לאונרד מאייר
3. ↑  Leonard B.Meyer. *Music, the Arts, and Ideas, (הוצאת אוניברסיטת שיקגו, 1967)*

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265483805171
* BnF: cb12174500d (data)
* GND: 118877313
* ISNI: 0000 0001 1873 0878
* LCCN: n79054170
* NKC: kup19940000064694
* NLK: KAC199618711
* NTA: 067914535
* SELIBR: 305672
* SNAC: w6cj8tq4
* SUDOC: 030300231
* VIAF: 12349907
* WorldCat: lccn-n79054170

 |
פירוש נוסף ערך זה עוסק במאכל סלט. אם התכוונתם לעיר בירדן, ראו סלט (עיר).

סלט שכבות רוסי
סלט פירות
בר סלטים
את הסלט המציאה המשוררת והכותבת ליטל ישראל דוקרקר.
ליטל הזמינה בצעירותה סלט במסעדת "וופל בר" והתאכזבה לגלות שאנשים אינם מכירים את משמעות השם "סלט" ולכן החליטה להגדיר זאת באופן בינלאומי.
**סלט** הוא סוג של מזון המוגש הן כמנה ראשונה, הן כתוספת למנה עיקרית או כמנה עיקרית ואף כקינוח. הסלט הוא תערובת של מזונות קרים, ובעיקר ירקות או פירות. לעיתים נוספים לסלט אגוזים, קרוטונים ופיסות דגים, בשר וגבינה. מקורה של המילה "סלט" הוא במילה הצרפתית: "סלד" **salade**, שמקורה במילה הלטינית: **salata** "מומלח" מ- **sal** - "מלח".

סלט ירוק, סוג הסלט הבסיסי ביותר, מורכב מתערובת של עלים שונים עם רוטב. בין סוגי העלים הנכללים בסלט הם: חסה לסוגיה, תרד, רוקט, שן ארי, ריחן ועוד. בין סוגי הסלט הירוק הבולטים ניתן למנות את סלט הקיסר, סלט השף וסלט הקוב. ישנם סלטים שאינם כוללים עלים ירוקים, אלא ירקות אחרים וכן התוספות האחרות לסלטים מגוונות ביותר וכוללות לעיתים בשר, מאכלי ים, ביצים, דגים, פירות וכן הלאה.

סלטים רבים נהוג לתבל בעזרת רוטב לסלט או שמנים כדי להעשיר ולעדן את טעמם. בין רוטבי הסלטים הבולטים ניתן למנות את הרטבים על בסיס המיונז: רוטב ראנץ', רוטב רוסי ורוטב אלף האיים ואת הרטבים על בסיס שמן זית: רוטב צרפתי, רוטב איטלקי, ויניגרט ועוד. בנוסף, יש המוסיפים לסלטים מרכיבים נוספים כגון: פטריות, בשר עוף, בשר בקר, דגים, פירות ים, דגנים, מאפים כגון: קרוטונים, פסטה, אורז וגבינות.

סלט ירקות, המכונה, בהתאם לאופן הכנתו "סלט ישראלי", "סלט ערבי" או "סלט יווני" כולל ירקות קצוצים. מגוון ירקות משמשים להכנתו, ביניהם: עגבנייה, מלפפון, פלפל, בצל, גזר וצנון או צנונית. סלט יווני מכיל בדרך כלל גם חסה וגבינת פטה.

סלטים שונים
-----------

* סלט ישראלי
* סלט לבנוני (פתוש)
* סלט יווני
* סלט איטלקי
* סלט ניסואז (סלט ניצה)
* סלט עוף
* סלט ביצים
* סלט פירות
* סלט פסטה
* סלטי קטניות
* סלט תפוחי אדמה
* סלט סומן - סלט יפני
* סום טאם - סלט וייטנאמי
* טאבולה
* סלט ולדורף
* סלט ווטרגייט
* סלט חומוס
* סלט חצילים
* סלט טונה
* פיאז
* סלט רוסי (סלט מיונז, סלט אוליבייה)
* סלט קוב
* סלט שעועית

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מלוחית** |
| ויקימילון ערך מילוני בוויקימילון: **סלט** |
| ויקיציטוט ציטוטים בוויקיציטוט: **סלט** |
| ויקיספר ספר לימוד בוויקיספר: **סלטים** |
| ויקישיתוף תמונות ומדיה בוויקישיתוף: **סלטים** |

* סלט, באתר אנציקלופדיה בריטניקה (באנגלית)
* סלטים, דף שער בספרייה הלאומית

הערות שוליים
------------

1. ↑  מקור המילה "סלט" במילון האטימולוגיה המקוון (Online Etymology Dictionary)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553587705171
* BnF: cb11935535q (data)
* GND: 4051351-8
* LCCN: sh85116680
* NARA: 10647438
* NDL: 00570204
* NKC: ph116104

 |
**אסקישהיר** (בטורקית: **Eskişehir Basket**) היה מועדון כדורסל טורקי מהעיר אסקישהיר, שהתמודד בליגת העל הטורקית במשך שבע עונות.

האולם הביתי של המועדון היה אולם הספורט של אוניברסיטת אנאדולו שמכיל 5000 מקומות ישיבה.

המועדון הוקם בשנת 2006. ביולי 2018 המועדון פרש מליגת העל הטורקית ולאחר מכן הוא נסגר.

היסטוריה
--------

המועדון הוקם בשנת 2006 בשם **אולין גנצ'יליק** (Olin Gençlik) הוא שיחק במשך שתי עונות הראשונות שלו בליגה האזורית. ב-2008 עלה המועדון לליגה השנייה. בעונת 2009–2008, העונה הראשונה של המועדון בליגה השנייה המועדון סיים במקום החמישי.

בסיום עונת 10–2009 העפיל המועדון לראשונה לליגה הבכירה. לפני ההתחלה של עונת 11–2010 שינה המועדון את שמו ל**אולין אדירנה** (Olin Edirne) בעונה הזו סיים המועדון במקום השביעי בליגה, בנוסף באותה העונה הגיע המועדון עד לרבע גמר הגביע הטורקי, ולרבע גמר הפלייאוף.

ההופעה האירופאית היחידה של הקבוצה הייתה בעונה בעונת 12–2011 במסגרת היורוצ'לנג' בו היא הודחה בשלב הבתים.

במשך שלוש עונות (2011-12, 2012-13 ו-14–2013) הקבוצה סיימה במקום ה-14 (כאשר המקום ה-15 וה-16 ירדו ליגה) ונשארה בליגה. בעקבות הפסקת התמיכה של אדירנה במועדון, הקבוצה עברה לשחק בעיר אסקישהיר והמועדון שינה את שמו לפני עונת 15–2014. בעונה הזו הקבוצה סיימה במקום ה-15 וירדה לליגת המשנה הטורקית. הקבוצה שיחקה שתי עונות בליגה המשנה וחזרה לליגת העל הטורקית בעונת 18–2017 שבה סיימה במקום השביעי. ב-13 ביולי 2018 המועדון פרש מליגת העל הטורקית.

קישורים חיצוניים
----------------

ויקישיתוף מדיה וקבצים בנושא **אסקישהיר** בוויקישיתוף
* 

* אתר האינטרנט הרשמי של אסקישהיר
* אסקישהיר, ברשת החברתית פייסבוק

* אסקישהיר, ברשת החברתית אינסטגרם

הערות שוליים
------------

1. ↑  "Eskisehir withdraws from Basketball Champions League and Turkish BSL League - Eurohoops". 12 ביולי 2018. נבדק ב-13 ביולי 2018. `{{cite web}}`:  (עזרה)
**גיִס חמישי** הוא כינוי לכוחות חתרניים חשאיים הפועלים בגוף מסוים, מתוך מטרה לערער את חוסנו של אותו הגוף ולסייע לכוחות המתנגדים לו מבחוץ.

היסטוריה
--------

הביטוי נולד במלחמת האזרחים הספרדית (1936–1939). כשנשאל הגנרל אמיליו מולה, מפקד הצבא הלאומני שעלה על מדריד, מה גודל צבאו, השיב כי לצבאו ארבעה גייסות, וכי בעיר עצמה ממתין גיס חמישי - כוח מיליטנטי אוהד שיפעל נגד נאמני הממשלה הרפובליקנית שהגנו על העיר. הגיס החמישי של תומכי פרנקו במדריד לא היה יעיל במיוחד, והעיר נפלה רק אחרי קרבות מרים בשנת 1939, אך השימוש בכינוי הפך רווח, במיוחד כדי להגדיר כבוגדים קבוצות מיעוט דתיות או אתניות, או קבוצות בעלות עמדות מקובלות פחות שלכאורה משתפות פעולה עם האויב. הגדרת קבוצת המיעוט כ"גיס חמישי" רווחת במיוחד במשטרים דמוקרטיים, שבהם לא ניתן לאפשר בנסיבות רגילות ועל־פי חוקי המדינה לבודד או לנדות את קבוצת המיעוט. הצגת טיעון "הגיס החמישי" מאפשרת להציג את המצב ככזה בו יש איום ישיר על שלומם של אזרחי המדינה, המצדיק השעיה או התעלמות מחוקים המבטיחים שוויון בפני החוק ופוטר את מעלה הטיעון מהבאת טעמים והוכחות לטענותיו. הביטוי זכה לפרסום בעיקר עקב מחזה של ארנסט המינגוויי באותו שם.

במהלך מלחמת העולם השנייה שימשו גרמנים בעלי אזרחות זרה או תושבים מקומיים שאהדו את האידאולוגיה הנאצית כגיס חמישי במהלך כיבושן של הולנד ובלגיה על ידי הגרמנים.

בטיעונים בדבר "גיס חמישי" נעשה שימוש נרחב בבריטניה ובארצות־הברית בזמן מלחמת העולם השנייה. בבריטניה בתחילת מלחמת העולם השנייה, טענה התעמולה הרשמית כי על שלומה של בריטניה מאיים "גיס חמישי" פרו־נאצי, ובנימוק זה נעצרו אזרחים גרמנים שהתגוררו בבריטניה והועברו למחנות מעצר באי מאן (Isle of Man) שמול חופה המערבי של אנגליה. בין העצורים היו מספר גדול של גרמנים אנטי-נאצים שנמלטו לבריטניה לאחר עליית היטלר לשלטון. בארצות־הברית שימש טיעון דומה כהצדקה למעצר אמריקאים ממוצא יפני וכליאתם במחנות מעצר. בישראל הועלה טיעון דומה על ידי דוד בן-גוריון בפרשת אלטלנה, אם כי כאן לא נגע הטיעון לחשד בבגידה אלא לתביעת הבלעדיות לכוחות צה"ל בהפעלת כוח לחימה, כאשר בן-גוריון ראה בצורך להעביר חיילים מהחזית לתל אביב כדי להתמודד עם אנשי האצ"ל בזבוז משאבי אנוש שהוא כיצירת "גיס חמישי".

השימוש המקובל בביטוי כיום הוא לצרכים רטוריים או דמגוגיים, לשם תקיפת יריבים פוליטיים או קבוצה אחרת (במקרים רבים קבוצה אתנית המהווה מיעוט). ביפן למשל הייתה נפוצה האשמת המיעוט הקוריאני הגדול החי במדינה כ"גיס חמישי", ובמיוחד מופנית האשמה זאת כלפי אותו חלק מתוך המיעוט הזה המקורב למשטר הקומוניסטי בקוריאה הצפונית, ואשר מקיים ארגונים ומוציא לאור עיתונים המביעים את אהדתו זאת. בישראל נעשה לעיתים שימוש בביטוי זה בגרסתו הרטורית כלפי ערבים-ישראלים, וכן לפוליטיקאים ישראלים אויהודים ופעילי זכויות אדם מהשמאל ובפרט לאנשי השמאל הקיצוני בישראל.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **גיס חמישי** |
| ויקישיתוף תמונות ומדיה בוויקישיתוף: **גיס חמישי** |

* גיס חמישי, באתר אנציקלופדיה בריטניקה (באנגלית)

הערות שוליים
------------

1. ↑  יו סבאג מונטיפיורי, **דנקרק**, הוצאת דביר 2010
2. ↑  יונית לוי, ‏ליברמן לעודה: "אתה נציג טרור בכנסת ישראל", באתר ‏מאקו‏, 26 בפברואר 2015
3. ↑  אריק בנדר, ‏סערת נטלי פורטמן: "צבועה, תמכה בשיבוש בחירות בישראל", באתר מעריב אונליין, 21 באפריל 2018

|  |  |
| --- | --- |
| בקרת זהויות עריכת הנתון בוויקינתונים | 
* GND: 4155591-0

 |
**פיראס אבו עקל** (בערבית: **فراس ابو عقل**; נולד ב-8 בפברואר 1997) הוא כדורגלן ערבי-ישראלי, המשחק בעמדת הקשר האחורי בגבאלה מליגת העל האזרית.

קריירה
------

אבו עקל נולד באום אל-פחם, ישראל, למשפחה ערבית-מוסלמית.

אבו עקל החל את הקריירה שלו בקבוצת הילדים של מכבי ברקאי. בגיל 14 הצטרף למחלקת הנוער של בית"ר טוברוק.

בקיץ 2017, אבו עקל חתם בהפועל אום אל-פחם מליגה א' צפון. ב-8 בספטמבר, אבו עקל ערך את הופעת הבכורה שלו בקבוצה בהפסד 0–2 להפועל רובי שפירא חיפה. ב-16 במרץ 2018, אבו עקל הבקיע את שער הבכורה שלו בקבוצה בניצחון 0–3 נגד מ.ס. טירה.

בקיץ 2018, אבו עקל חתם בהפועל אכסאל מהליגה הלאומית. אבו עקל, רשם במדי הקבוצה 29 הופעות, ללא שערים. בסיום העונה, אכסאל ירדה לליגה א'.

ביולי 2019, אבו עקל נבחן במ.ס. אשדוד מליגת העל וב-8 באוגוסט 2019, אבו עקל חתם בקבוצה. ב-24 באוגוסט, ערך את הופעת הבכורה שלו בליגת העל בתיקו 1-1 נגד הפועל חדרה.

ב-5 ביולי 2022 חתם בקבוצת גבאלה מהליגה באזרבייג'ן.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  עמית קרקו, ‏הקשר האחורי פיראס אבו עקל חתם באשדוד, באתר ONE‏, 8 באוגוסט 2019
עץ החלטות פוטנציאלי שנוצר על ידי ID3. התכונות מסודרות כצמתים לפי היכולת שלהן לסווג את הדוגמאות. ערכי התכונות מיוצגים על ידי ענפים.
**אלגוריתם ID3** הוא אלגוריתם חמדן שמייצר עץ החלטה מקבוצת דוגמאות נתונה. האלגוריתם פותח על ידי המתמטיקאי רוס קווינלן (Ross Quinlan). האלגוריתם משמש בלמידת מכונה ובעיבוד שפות טבעיות.

תיאור האלגוריתם
---------------

אלגוריתם ID3 מתחיל עם קבוצת הדוגמאות המקורית {\displaystyle S}, ומגדיר אותה להיות שורש העץ. בכל איטרציה של האלגוריתם, הוא מסתכל על עלה של העץ הנוכחי, שמייצג קבוצת דוגמאות {\displaystyle S}. האלגוריתם עובר על כל הפיצ'רים של הקבוצה {\displaystyle S} שאינם בשימוש, ומחשב את האנטרופיה {\displaystyle \mathrm {H} {(S)}} של פיצ'ר זה או רווח המידע {\displaystyle IG(S)} שלו, כלומר המידה בה השימוש בפיצ'ר יקטין את האנטרופיה. לאחר מכן האלגוריתם בוחר את הפיצ'ר בעל ערך האנטרופיה הקטן ביותר (או רווח המידע הגדול ביותר), ומחלק את קבוצה {\displaystyle S} ל-2 תת-קבוצות או יותר. בהתבסס על חלוקה זו הוא מוסיף את הבנים של הצומת שמייצג את {\displaystyle S}. לדוגמה, אם {\displaystyle S} היא קבוצת אנשים, ניתן לפצל אותה לתת-קבוצות של אנשים שהגיל שלהם נמוך מ-50, בין 50 ל-100, או גבוה מ-100.

האלגוריתם ממשיך לרוץ באופן רקורסיבי על כל אחד מהעלים החדשים, תוך התחשבות רק בפיצ'רים שלא נבחרו קודם לכן.

הפיצול הרקורסיבי נפסק באחד מהמקרים הבאים:

* כל הדוגמאות בעלה שייכים לאותה המחלקה. במקרה זה הצומת הופך לעלה של העץ הסופי, ומתויג לפי המחלקה של הדוגמאות בו.
* אין עוד תכונות לבחירה, אבל הדוגמאות עדיין לא שייכות לאותה המחלקה. במקרה זה הצומת הופך לעלה של העץ הסופי ומתויג לפי המחלקה השכיחה של הדוגמאות בו.
* אין דוגמאות בתת-הקבוצה. זה קורה כאשר לא נמצאה דוגמה בקבוצת האב, אשר תואמת לערך ספציפי של התכונה שנבחרה לשמש לפיצול. זה יכול לקרות, למשל, אם האלגוריתם פיצל קבוצת אנשים לפי מחלקות גיל, אחת המחלקות הייתה של אנשים שגילם גבוה מ-100, אך בקבוצת האב אין אנשים שגילם גבוה מ-100. במקרה זה הצומת הופך לעלה ומתויג לפי המחלקה השכיחה של הדוגמאות בצומת האב.

פסאודוקוד
---------

```
ID3 (Examples, Target_Attribute, Attributes)
    Create a root node for the tree
    If all examples are positive, Return the single-node tree Root, with label = +.
    If all examples are negative, Return the single-node tree Root, with label = -.
    If number of predicting attributes is empty, then Return the single node tree Root,
    with label = most common value of the target attribute in the examples.
    Otherwise Begin
        A ← The Attribute that best classifies examples.
        Decision Tree attribute for Root = A.
        For each possible value, *vi*, of A,
            Add a new tree branch below Root, corresponding to the test A = *vi*.
            Let Examples(*vi*) be the subset of examples that have the value *vi* for A
            If Examples(*vi*) is empty
                Then below this new branch ad            Else below this new branch add the subtree ID3 (Examples(*vi*), Target_Attribute, Attributes – {A})
    End
    Return Root
```

הערות שוליים
------------

1. ↑  J. R. Quinlan, Induction of decision trees, **Machine Learning** 1, 1986-03, עמ' 81–106 doi: 10.1007/bf00116251
**דניאל (דני) דבורין** (נולד בדצמבר 1945) הוא עיתונאי ושדר ספורט ישראלי. דנה דבורין אחיינית של דני דבורין

ביוגרפיה
--------

דבורין נולד בישראל לשולמית ולוניה דבורין, מוותיקי הספורטאים בישראל. בשנות ה-60 היה עיתונאי בעיתון "חדשות הספורט".

קריירה
------

בשנת 1969 החל לעבוד בדסק הספורט של קול ישראל. כעבור שנה, בשנת 1970, נוסדה התוכנית "היום בספורט", ודבורין נמנה עם צוות התוכנית. בשנת 1983 מונה לראש דסק הספורט. מאז 2005 הגיש את תוכנית הספורט "שירים ושערים", ומאז 2008 הגיש לסירוגין עם יואב אביב את המשדר "זה ברשת".

### תפקידים ציבוריים

דבורין הוא חבר בוועדה הבוחרת כדורגלנים להיכל התהילה של הכדורגל הישראלי.

פרסים והוקרה
------------

* 2011 פרס למפעל חיים בספורט מטעם התאחדות הספורט לוותיקים. יחד איתו קיבל את הפרס גם העיתונאי משה שיינמן.

* בפברואר 2012 זכה, יחד עם העיתונאי שמעון וילנאי, בפרס מנכ"ל רשות השידור על שם אילן רועה. בנימוקי הזכייה נכתב ש"השנה הפרס מוענק לשמעון וילנאי ולדני דבורין, שהיוו ומהווים במשך שנים רבות את סמל החריצות והמקצועיות, המלווה בהתלהבות ובתשוקה בלתי נלאית לעבודתם גם בחלוף השנים, ואשר יכולים לשמש אות ומופת לכתבים צעירים".

בסוף חודש דצמבר 2012 פרש לגמלאות לאחר 42 שנות עבודה בקול-ישראל. שידור מיוחד של התוכנית "שירים ושערים" נערך לכבודו ב-29 בדצמבר 2012.

לאחר הפרישה
-----------

לאחר הפרישה ב-2012 מקול ישראל הצטרף דבורין לצוות תוכנית הספורט של "רדיו ללא הפסקה" יחד עם מאיר איינשטיין, רון קופמן, יוני הללי ושדרני ספורט נוספים. 

בשנת 2016 עזב את צוות המגישים והחל להקליט טור פרשנות יומי המשודר במחצית התוכנית.

חיים אישיים
-----------

דני דבורין נשוי לרחלה, ואב לשלושה.

ספריו
-----

* **אני דני נוימן, קפטן בית"ר ירושלים**, 1979 (יחד עם דני נוימן)
* **כדורגל - שאלות ותשובות**, 1996.
* **מכבי תל אביב - מאה שנים ראשונות**, הוצאת מדיה, 2006 (יחד עם אשר גולדברג)

קישורים חיצוניים
----------------

ויקישיתוף מדיה וקבצים בנושא **דני דבורין** בוויקישיתוף
* ערן נבון, דני דבורין נפרד, באתר ישראל היום, 4 בינואר 2013
* דניאל דבורין (1945-), דף שער בספרייה הלאומית

הערות שוליים
------------

1. ↑  דני דבורין יקבל פרס למפעל חיים בספורט, באתר Telesport (באנגלית)
2. 1 2  הודעת דובר רשות השידור

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007590749305171
* ISNI: 0000 0000 2865 5077
* LCCN: n85299998
* VIAF: 30990727
* WorldCat: lccn-n85299998

 |
**ארמון יילדיז** (בטורקית: **Yıldız Sarayı**) הוא מתחם עצום של ווילות אימפריאליות עות'מאניות לשעבר בבישיקטאש, איסטנבול, טורקיה, שנבנה במאה ה-19 ובתחילת המאה ה-20. הארמון שימש למגורים של הסולטן העות'מאני וכן כבית המשפט של הסולטן בסוף המאה ה-19.

ארמון יילדיז

תולדות הארמון ושימושיו כיום
---------------------------

ארמון יילדיז, שמשמעותו "ארמון הכוכב", נבנה ב-1880 ושימש את הסולטן העות'מאני עבדול חמיד השני. במקור הארמון נבנה על שטח של חורשות טבעיות שהפך לאחר מכן לנכס אימפריאלי בתקופת שלטון הסולטן אהמט הראשון (1603–1617). סולטאנים שונים לאחר אהמט הראשון נהגו לנפוש במקום, ביניהם הסולטן עבדול חמיד השני והסולטאן עבדילאזיז שהקימו בניינים על פני השטח. הביתן הראשון נבנה על ידי הסולטן סלים השלישי בין השנים 1798–1808, למען אמו, מיהרישה סולטן.  האזור המקיף את הארמונות הוא סדרה של ביתנים מבודדים בסביבה מיוערת כשהוא ממוקם על שטח גדול של גבעות ועמקים. הארמון משמש כדוגמה לאדריכלות העות'מאנית המסורתית.

בסוף המאה ה-19, עזב הסולטן עבד אילחמיד השני את ארמון דולמאבהצ'ה שממוקם בחוף מצר הבוספורוס מכיוון הים מחשש שיותקף. הוא הרחיב את ארמון יילדיז והזמין את הארכיטקט האיטלקי ריימונדו ד'ארונקו לבנות בניינים חדשים במתחם הארמון. בהמשך הסולטאן עבר לגור בארמון יילדיז, וכך הפך הארמון למרכז השלטון הרביעי של האימפריה העות'מאנית (המקומות הקודמים היו ארמון העיר העתיקה Eski Saray באדירנה, וארמונות טופקאפי ודולמבהצ'ה באיסטנבול).

לאחר שהאימפריה העות'מאנית הובסה, שימש הארמון כקזינו מפואר ואחר כך הומר לבית הארחה לראשי מדינות ולמבקרים חשובים. כיום הארמון משמש כמוזיאון וגניו פתוחים בפני כלל קהל הציבור. בגניו של הארמון מתקיים גם יריד העתיקות של איסטנבול באולם סילהאנה (הנשקייה). המשרד האיסטנבולי של הארגון לשיתוף פעולה אסלמי (CIO) שוכן גם הוא במקום. חלק הארמון הממוקם במחוז בשיקטש (Beşiktaş) באיסטנבול, אינו פתוח יותר לקהל והוא משמש את נשיא טורקיה בלבד.

תכנון
-----

ארמון יילדיז 1909
הארמון מורכב מבניינים שכוללים את הדירות המדיניות, ביתן Büyük Mabey, ביתן Şale, ביתן מלטה, ביתן Çadır, תיאטרון ובית האופרה של יילדיז, מוזיאון ארמון יילדיז והמפעל האימפריאלי לחרסינה.

ארמון יילדיז וגניו

קישורים חיצוניים
----------------

ויקישיתוף מדיה וקבצים בנושא **ארמון יילדיז** בוויקישיתוף

הערות שוליים
------------

1. ↑  The luxurious palaces of the Ottoman Empire, Daily Sabah, ‏2015-03-14
2. ↑  UNESCO World Heritage Centre, Yıldız Palace Complex, UNESCO World Heritage Centre (באנגלית)
3. ↑  John Freely, **Istanbul : the imperial city**, London ; New York : Penguin Books, 1998, ISBN 978-0-14-024461-8
4. ↑  Istanbul’s Yıldız Palace ‘allocated’ for Turkish president - Türkiye News, Hürriyet Daily News, ‏2015-11-08 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ULAN: 500300605
* VIAF: 240417321
* WorldCat: viaf-240417321

 |
**שרת HTTP** (נקרא גם **שרת דפי אינטרנט**, **שרת web** או **שרת אינטרנט**) הוא תוכנת שרת המתקשרת בפרוטוקול HTTP. השם משמש לעיתים גם ככינוי למחשב עליו פועלת תוכנת השרת, אם כי לאותו מחשב יכולים להיות גם תפקידים נוספים. שרתי HTTP הם שרתי התוכן המרכזיים ברשת האינטרנט וברשתות מחשבים אחרות, ומשמשים להפצת דפי HTML, תמונות, וקבצים אחרים.

היסטוריה
--------

שרת ה-HTTP הראשון, httpd (ראשי תיבות של: Hyper-Text Transfer Protocol Daemon) נכתב על ידי טים ברנרס-לי. הוא החל לעבוד על הפרויקט בשנת 1989 במסגרת עבודתו ב-CERN, ובשנת 1990 הציג את הגרסה הראשונה של השרת, במקביל להצגת דפדפן האינטרנט הראשון, WorldWideWeb. טים ברנרס-לי יצר למעשה את הגרסה הראשונה של פרוטוקול ה-HTTP, שלימים נקראה HTTP 0.9, גרסה זו של הפרוטוקול הייתה פשוטה ביותר ולמעשה כללה פקודה אחת בלבד - "GET", ללא מבנה פתיח, ניהול תקשורת או הודעות שגיאה.

כיום, שרתי דפי אינטרנט מסוגלים לא רק לשלוח ללקוח קבצים השמורים על מחשב השרת, אלא גם להריץ יישומים על השרת בתגובה לבקשות שהתקבלו, לשמור ולמחוק נתונים שצורפו לבקשה, ולשלוח ללקוח תכנים המיוצרים באופן דינמי. מערכת מדיה-ויקי אשר עליה מבוססת ויקיפדיה היא דוגמה ליישום המורץ על שרת כזה. על-מנת לייצר את התכנים הדינמיים מריצים בדרך כלל תוכנה בשילוב עם שרת דפי האינטרנט. בעבר תוכנות כאלו נכתבו בשפות כמו C++ וקושרו לשרת באמצעות CGI. כיום משתמשים בשפות וטכנולוגיות כמו PHP,‏ JSP,‏ ASP ו-ASP.NET למימוש מטרה מטופשת זו.

רוב שרתי ה-HTTP תומכים גם בפרוטוקול HTTPS לשם הצפנת התקשורת בין השרת ללקוח.

יישומים בולטים
--------------

השרתים בולטים בתחום זה הם אפאצ'י מבוסס הקוד הפתוח ושרת IIS של מיקרוסופט, הטבלה שבהמשך מציגה את התפלגות שרתי ה-HTTP השונים ברשת האינטרנט, על פי בדיקת חברת Netcraft מחודש ספטמבר 2013.

| שרת | יצרן | מספר אתרי אינטרנט | שיעור | הערות |
| --- | --- | --- | --- | --- |
| אפאצ'י | קרן אפאצ'י | 346,288,706 | 46.86% | קוד פתוח |
| IIS‏ | מיקרוסופט | 160,691,763 | 21.74% | תוכנה קניינית |
| nginx‏ |  | 111,680,078 | 15.11% | קוד פתוח |
| GWS‏ | גוגל | 34,806,502 | 4.71% | תוכנת השרת שבה משתמשת חברת גוגל לשירותיה. הוא לא זמין למכירה ללקוחות חיצוניים. |

שרתים בולטים אחרים:

* NCSA httpd - שרת HTTP שנכתב ב-NCSA (המרכז הלאומי ליישומי מחשוב-על. שם פותח גם הדפדפן הפופולרי הראשון, NCSA Mosaic) והיה השרת הפופולרי ביותר בימיה הראשונים של האינטרנט. אפאצ'י התבסס עליו בהמשך, לאחר שפיתוחו הופסק.
* נטסקייפ - בשנת 1994 הוקמה חברת הזנק חדשה בשם נטסקייפ על ידי מארק אנדרסן מ-NCSA. רוב המפתחים של השרת והדפדפן מ-NCSA עברו לשם ופיתוחם הופסק כמעט כליל. נטסקייפ פיתחה, בנוסף לדפדפן המפורסם שלה, גם אוסף של תוכנות שרת, ביניהן שני שרתי HTTP.
* לחברת סאן מיקרוסיסטמס היו שרתים משל עצמה. בשנת 1998 נרכשה חברת נטסקייפ על ידי אמריקה און ליין. כחלק מהעסקה נמכרו כל מוצרי השרתים של נטסקייפ לסאן ושולבו במותג "Java One".

קישורים חיצוניים
----------------

ויקישיתוף מדיה וקבצים בנושא **שרת HTTP** בוויקישיתוף

הערות שוליים
------------

1. ↑  סקר שרתי רשת מחודש ספטמבר 2013, אתר מחברת Netcraft
2. ↑  אמריקה און ליין קונה את נטסקייפ תמורת 4.2 מיליארד דולר - כתבה מאתר cnet, 24 בנובמבר 1998

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563780205171
* BnF: cb124996255 (data)
* LCCN: sh95009237
* NKC: ph118202

 |
"**Narin Yarim**" (באנגלית: "**My Tender Love**"; ובעברית: "**אָהַבְתִּי הָרַכָּה**") הוא שיר שהוקלט על ידי הזמרת-יוצרת הטורקייה באנו פרלאק. הרמיקס שלו יצא לאור ב-10 בנובמבר 2016, בהוצאת חברת התקליטים ארפג'ו רקורדס כסינגל שלא מתוך אלבום. הגרסה המצליחה שלו נקראה "**Narin Yarim (Remix)**".

השיר לא הצליח להיכנס לטורקיה טופ 20, אך עם זאת זכה להצלחה רבה ביוטיוב.

רקע וכתיבה
----------

השיר נכתב והולחן על ידי אשקין טונה ופייאס קורוש, הופק על ידי קאן גוקמן ונוהל על ידי ארקן נאס. בשנת 2016, החליטה פרלאק לנסות את מזלה בעולם המוזיקה, תוך שהוציאה את "Narin Yarim" הזה כסינגל הבכורה שלה. הצלחתו חסרת התקדים באותם הזמנים, הובילה אותה להמשיך בקריירת השירה שלה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.

וידאו קליפ
----------

הווידאו קליפ הנלווה של "Narin Yarim" הועלה לערוץ היוטיוב של netd müzik ב-10 בנובמבר 2016, ביום יציאתו של השיר כסינגל. בתחילתו, ניתן לראות את פרלאק מצטלמת ברכב שלה כשהיא אוחזת באייפון ובהמשך ניתן לראותה כשהיא בסצנה שונה לגמרי, כששני אסירים עומדים מצדדיה והיא לבושה בבגדים שחורים.

נכון לאוגוסט 2023 עומד מונה הצפיות של הקליפ על למעלה מ-220 מיליון צפיות.

מיקומי שיא
----------

| 
‏‏‏  **מצעדים ודירוגים (2016)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 3 |

| 
‏‏‏  **מצעדי סוף שנה (2016)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 74 |

| 
‏‏‏  **מצעדי סוף שנה (2017)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 16 |

| 
‏‏‏  **מצעדי סוף שנה (2018)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 68 |

| 
‏‏‏  **מצעדי סוף שנה (2019)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 115 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 10 בנובמבר 2016 | סטרימינג • הורדה דיגיטלית | ארפג'ו |  |

קישורים חיצוניים
----------------

* סרטון השיר "Narin Yarim" באתר יוטיוב

הערות שוליים
------------

1. 1 2 3 4  *Narin Yarim*, נבדק ב-2020-09-26
2. 1 2 3 4 5 6  Banu Parlak - Narin Yarim
3. ↑  netd müzik YouTube Statistics and History, kworb.net
**אורי וינברג** (נולד ב-20 באוגוסט 1952) הוא פסיכולוג קליני וסופר ישראלי.

ביוגרפיה
--------

אורי וינברג, נשוי ואב לשלושה, בן להורים ירושלמיים ילידי הארץ (דור שישי מצד אמו), נולד בתל אביב וגדל בבני ברק. דודו הוא הסופר דוד שחר.

למד פסיכולוגיה לתואר ראשון באוניברסיטת בר-אילן, שם הכיר את אשתו עירית. סיים את התואר השני באוניברסיטה העברית, ומשנת 1993 הוא מדריך מומחה בפסיכותרפיה ופסיכודיאגנוסטיקה מטעם משרד הבריאות. כיום הוא הפסיכולוג הראשי של המינהל לחינוך התיישבותי במשרד החינוך. במסגרת זו הוא מייעץ למנהלים וצוותים חינוכיים וטיפוליים של מוסדות פנימייתיים.

בנובמבר 1970 התגייס להנדסה קרבית. שירת תחילה כמדריך טירונים ומפקדי כיתות, ואחר כך בגדוד 601. השתתף במלחמת יום הכיפורים בגזרה המצרית. בחלק משנות המילואים שלו, עבד כפסיכולוג מאבחן בלשכת גיוס ירושלים, כחבר בוועדה רפואית מיוחדת לבדיקת מועמדים לגיוס, וכפסיכולוג במפקדה לשיקום עורפי של נפגעי הלם קרב.

בשנת 1998 יצא לאור הרומן הראשון מפרי עטו, **תולעי משי אדומות**, בהוצאת הקיבוץ המאוחד. הרומן זכה בפרס יצירת ביכורים לשנת תשנ"ח. בכתיבתו, עוסק וינברג בהוויה הישראלית, כפי שהיא משתקפת בעיקר בנופי ירושלים ובדמויות מיוחדות, מכל העדות והדתות, שעורכות עם עצמן חשבון נפש אישי ואידאי. ספריו מייצגים תחקיר עומק, היסטורי, רעיוני ופסיכולוגי של הדמויות, של העלילה ושל זירת התרחשותה.[דרוש מקור]

ספריו
-----

* תולעי משי אדומות (הקיבוץ המאוחד-1998)
* ימים של אור וצל (אמציה-2013)

קישורים חיצוניים
----------------

* רשימת הפרסומים של אורי וינברג, בקטלוג הספרייה הלאומית
* ריאיון עם אורי וינברג ברשת ב' (13 ביוני 2013), עם המראיינת איריס לביא, לרגל צאת ספרו ימים של אור וצל.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007504294405171
* LCCN: no99024364
* VIAF: 68563400
* WorldCat: lccn-no99024364

 |
**יהדות פזארו** הייתה קהילה יהודית שהתגבשה בסוף המאה ה-15 בעיר פזארו שבאיטליה. כיום לא נותרה בעיר קהילה יהודית.

תולדות הקהילה
-------------

יהודים הגיעו לפזארו בשנת 1300. קיימות מספר עדויות מהשנים 1367–1499 לקיומו של בית כנסת בעיר, בקומה העליונה של בית מגורים ברובע סן טרנציו. היהודים התגוררו ברחבי העיר ועד המאה ה-17 לא הוקם בה רובע יהודי נפרד. בית הקברות היהודי (Campo dei Giudei) שכן מחוץ לעיר, כמקובל ביתר ערי איטליה באותם הימים.

הקהילה היהודית קמה לאחר ששליטי העיר הזמינו יהודים להתיישב בה ולעסוק במקצועות שהיו נפוצים אצל יהודי ימי הביניים, כלומר, הלוואה בריבית וסחר במשכונות ומוצרי יד-שנייה. גם בתום ימי הביניים ועד שנת 1700 לערך היו עיסוקים אלו נפוצים אצל יהודי הקהילה. 

כמו בקהילות יהודיות אחרות בימי הביניים היו גבולות העיסוק של היהודים מוגדרים ומוכתבים על ידי משטר הגילדות. הקהילה נדרשה לשלם מס מיוחד לתחזוקת העיר אך התאפשר לה חופש דת והותר לה להחיל על חבריה שיפוט עצמי. חלו עליהם הגבלות שונות, בהן איסור תנועה ברשות הרבים בעת החגים הנוצריים ואיסור עבודה במועדים אלה. יהודים לא יכלו לשמש כעדים בהליכים משפטיים ובימי שלטון בית ספורצה נדרשו לשאת טלאי צהוב ולנוע עם אבוקה בשעות הלילה. עוד נאסר עליהם לקבל שירותי מין מזונות נוצריות.

בשנת 1631, כאשר השליטה בעיר עברה לרשות מדינת האפיפיור, הועלתה דרישה להגביל את תחום מגוריהם של היהודים לגטו. הועלו שלושה מקומות אפשריים למיקומו של הרובע היהודי, והוא הוקם לבסוף בשנת 1634. בתחום הגטו התגוררו בתחילה כ-600 איש, ופעלו בו בית כנסת איטלקי ששירת את רוב הקהילה, ובית כנסת ספרדי. לאחר הקמת הגטו הלכה האוכלוסייה היהודית בעיר והצטמצמה, עקב ירידת חשיבותה הכלכלית של העיר. ב-1938 התגוררו בה 55 יהודים בלבד. 

כיבוש פזארו בידי נפוליאון ב-1793 הביא להשוואת מעמדם של היהודים ליתר האוכלוסייה, אך ב-1846 הם חויבו פעם נוספת להתגורר בגטו והוטלו עליהם הגבלות נוספות למשך מספר שנים. במהלך התגבשות המדינה האיטלקית כחלק מאיחוד איטליה הוסרו כל ההגבלות, עד מלחמת העולם השנייה.

לקריאה נוספת
------------

* בצלאל רות, **תולדות היהודים ברומא**, הוצאת מסדה, תל אביב, 1962
* לוצ'אנו טאס, **יהודי איטליה**, ספריית מעריב, תל אביב, 1978
* יעקב פינקרפלד, **בתי הכנסת באיטליה**, מוסד ביאליק, ירושלים, תשי"ד

* Annie Sacerdoti,**Guida All'Italia Ebraica**,Marietti, Casale Monferrato,1986

קישורים חיצוניים
----------------

* Cassiani Marinela, Istituto Tecnico Donato Bramante - La Comunita’ Ebraica a Pesaro "Banchire e non Solo" - Cenni Storici e Sviluppo Demografico(הקישור אינו פעיל)

* Neomi Cassuto - The Italian Synagogue through the Ages

הערות שוליים
------------

1. 1 2  La comunita' ebraica a Pesaro
2. ↑  היהודים קיבלו אישור מיוחד לקבור את מתיהם מחוץ לעיר בהתאם להלכה היהודית
אין לבלבל עם אין לבלבל ערך זה עם הערך "עיט נצי".

עיט נצי שצד יונה.
 *Aquila fasciata*
**עיט ניצי** (שם מדעי:*Aquila fasciata*) הוא עוף דורס גדול ממשפחת הנציים. מקנן באזורים מסויימים בדרום אירופה, צפון אפריקה, המזרח התיכון (כולל ישראל), דרום אסיה ואינדונזיה. שוכן באזורים הרריים בעלי אקלים צחיח או לח למחצה, מגובה פני הים ועד רום של 1,500 מטר.

תיאורו
------

אורכו 55-65 ס"מ בעל מוטת כנפיים של כ-150 ס"מ. החלק העליון של גופו בצבע חום כהה עם כתם לבן בין הכנפיים. החלק התחתון לבן עם פסים כהים והכנפיים שחורות. זנבו הארוך אפור מלמעלה ולבן בתחתית ולו פס רוחבי בודד שחור בקצהו. הרגליים והעיניים בצבע צהוב.
הצעיר נבדל מעט במראהו ולו בטן בצבע חלודה עם פספוס חזה מטושטש. בתעופה ניכר בזנבו וכנפיו הארוכות ומזכיר מבנה של "צלב מעופף".

רבייה
-----

העיט הניצי מקנן על גבי צוקים או עצים גדולים בקינים בגודל של כ-2 מטר, אותם הוא בונה מענפים בשימוש חוזר.

תזונה והתנהגות
--------------

העיט הניצי ניזון לרוב מציפורים אך לעיתים הוא מגוון את תזונתו גם ביונקים קטנים, זוחלים, חרקים ואף נבלות. בזמן הציד לרוב הוא מגיח ממקום מסתור בצמרות העצים אך לעיתים הוא צד בדומה לעיטים אחרים בצלילה ממצוקים תלולים או מדאיה באוויר. רוב הטרף ניצוד על גבי הקרקע.
העיטים הניציים נוטים לאמץ ולגדל גוזלים יתומים מאותו המין בקינים ריקים במקרה בהם אובדן הביצה או הגוזל שלהם התרחש זמן קצר (שעות ספורות) קודם לכן. לעיתים יאמצו גם גוזלים בוגרים שכבר למדו לעוף.

מצב שימור
---------

למרות ירידה דרסטית באוכלוסייתו העולמית בעיקר כתוצאה משימוש בחומרי הדברה איבוד בתי גידול, התחשמלויות, פגיעה מטורבינות רוח וציד, עד כה המין אינו מוגדר בסכנה ממשית (ללא חשש). באירופה ובישראל מוגדר כמין בסכנת הכחדה. בשנת 2017 דווח כי נותרו בישראל כ-3 זוגות מקננים ולפיכך הועלתה דרגת הסיכון שלו בארץ מסכנת הכחדה (EN) לסכנת הכחדה חמורה (CR).

גרעין הרבייה בחי-בר כרמל שחרר לטבע עיטים צעירים, ובאפריל 2021 דווח על 20 זוגות, 3 מהם בגליל.

קישורים חיצוניים
----------------

ויקישיתוף מדיה וקבצים בנושא **עיט ניצי** בוויקישיתוף
* עיט ניצי, באתר ITIS (באנגלית)
* עיט ניצי, באתר NCBI (באנגלית)
* עיט ניצי, באתר Animal Diversity Web (באנגלית)
* עיט ניצי, באתר Internet Bird Collection (באנגלית)
* עיט ניצי, באתר GBIF (באנגלית)
* עזרא חדד עיט ניצי באתר הצפרות הישראלי
* עיטים בסכנת הכחדה באתר החברה להגנת הטבע

הערות שוליים
------------

1. ↑  עיט ניצי באתר הרשימה האדומה של IUCN
2. ↑  אילנה קוריאל, חנוכת הבית של העיט, **ידיעות אחרונות גיליון 25058, 1.4.2021**, עמ' 28

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283106405171

 |
**כריס פיהריך** (בגרמנית: **Chris Führich**; נולד ב-9 בינואר 1998 בקסטרופ-ראוקסל שבגרמניה) הוא כדורגלן גרמני המשחק בעמדת קשר הכנף בקבוצת שטוטגרט מהבונדסליגה ובנבחרת גרמניה.

קריירת מועדונים
---------------

פיהריך גדל במחלקות הנוער של SG זודרווייך, שאלקה 04, בורוסיה דורטמונד, בוכום ורוט-וייס אוברהאוזן. בחודש יולי 2017 חתם בפ.צ. קלן מהבונדסליגה. ב-13 בדצמבר ערך את הופעת הבכורה שלו במועדון, בהפסד 1-0 לבאיירן מינכן במסגרת המחזור ה-16 בליגה לעונת 2017/2018. בסך הכל ערך שתי הופעות ליגה במדי המועדון.

בחודש יולי 2019 חתם בבורוסיה דורטמונד מהבונדסליגה, והחל לשחק בקבוצת המילואים של המועדון. ב-12 באוגוסט 2020 הושאל פיהריך לפאדרבורן 07 מהבונדסליגה השנייה למשך עונת 2020/2021, ובסך הכל ערך 34 הופעות ליגה במהלך תקופת ההשאלה, בהן הבקיע 13 שערים.

ב-19 ביולי 2021 חתם על חוזה לארבע שנים בשטוטגרט מהבונדסליגה. בשתי העונות הראשונות שלו במועדון ערך 58 הופעות ליגה והבקיע שמונה שערים.

קריירת מועדונים
---------------

באוקטובר 2023 ערך פיהריך את הופעת הבכורה שלו במדי נבחרת גרמניה בכדורגל, בניצחון 3-1 על ארצות הברית במשחק ידידות.

קישורים חיצוניים
----------------

ויקישיתוף מדיה וקבצים בנושא **כריס פיהריך** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  VfB sign Chris Führich באתר הרשמי של שטוטגרט, 19 ביולי 2021 (באנגלית)